|  |
| --- |
|  |
|  | |  |
| Ćaskanje: Ženske priče o IT-u  Petak, 9. mart 2018. godine  Majkrosoft razvojni centar u Srbiji | | |

Развојни центар компаније Мајкрософт у Србији са великим задовољством позива све заинтересоване студенткиње да се пријаве на догађај „Женске приче о ИТ-у“, који се традиционално организује пету годину за редом, поводом међународног Дана жена у ИЦТ-у.

Догађај „Женске приче о ИТ-у“ одржаће се у петак, 9. марта 2018. годинеод 10:00 до 18:00, у Развојном центру Мајкрософта у Србији.Током целодневног програма студенткиње ће имати прилику да кроз интерактивне радионице сазнају више о могућностима које нуди каријера у ИТ сфери, о улози жена у ИТ-у, добити одговор на питање шта је потребно да се пријаве за праксу или посао у једној интернационалној корпорацији, као и да сазнају више о пројектима Развојног центра Мајкрософта у Србији.

Пријаве су отворене до25. фебруара 2018, на [**caskanje.mdcs.rs**](https://forms.office.com/Pages/ResponsePage.aspx?id=v4j5cvGGr0GRqy180BHbR81ZSqRKqyBHvTftL2euqsxUOEQ5TDBFQkkySThGUlVWUEdLOEtSUUFIVS4u)

Број места је ограничен.

Дан жена у ИЦТ-у је међународна иницијатива покренута са идејом да се на глобалном нивоу створи окружење које ће охрабривати и оснаживати девојке и младе жене да размотре и започну каријеру у све већој и значајнијој области информационо-комуникационих технологија. Један од начина на који компанија Мајкрософт у Србији, у организацији свог Развојног центра у Београду, жели да обележи ову битну иницијативу је и организовање догађаја попут Женских прича о ИТ-у.

Суштина овог догађаја је да студенткињама техничких, рачунарских и природно-математичких факултета у Србији пружи могућност да се упознају са атмосфером и неким аспектима рада у једној од највећих светских ИТ компанија, као и да сазнају све што их занима о процесу праксе и запослења, кроз директан контакт са колегиницама и колегама из Развојног центра компаније Мајкрософт у Србији.